ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་ཁོར་ཡུག་སྲུང་སྐྱོབ་བཅའ་ཁྲིམས་ཀྱི་དོན་ཚན་༥༣ཚན་པ་༡ནང་དུ།སྤྱི་དམངས་དང་ཁྲིམས།གང་ཟག་སྒེར་དང་རྩ་འཛུགས་ཚོགས་པ་ཁག་གཞན་ལ་ཁོར་ཡུག་གི་ཆ་འཕྲིན་རྒྱུས་ལོན་བྱེད་པའི་ཐོབ་ཐང་ཡོད་པར་མ་ཟད།ཁོར་ཡུག་སྲུང་སྐྱོབ་ཀྱི་ལས་དོན་ནང་དུ་མཉམ་ཞུགས་བྱེད་པ་དང་།ཁོར་ཡུག་སྲུང་སྐྱོབ་ཀྱི་ལས་དོན་ལ་ལྟ་རྟོག་སྐུལ་འདེད་བྱེད་པའི་ཐོབ་ཐང་ཡོད་ཅེས་འཁོད་ཅིང་།དོན་དངོས་སུ་དམར་ཤོག་སྲིད་གཞུང་གིས་དབུལ་ཐར་དམག་འཐབ་དང་ཡར་རྒྱས་འཛུགས་སྐྲུན་ལ་ཁ་གཡར་ནས་བོད་ཡུལ་མཐོ་སྒང་གི་རང་བྱུང་ཐོན་ཁུངས་བཟང་བའི་ས་ཁུལ་ཁག་རྒྱལ་ཁབ་རིམ་པའི་རང་བྱུང་སྲུང་སྐྱོང་ཁུལ་དང་རང་བྱུང་སྲུང་སྐྱོབ་ས་གནས་ཀྱི་མིང་བྱང་འོག་ཏུ་བཅུག་ནས།ས་གནས་མང་ཚོགས་ཀྱི་འཚོ་རྟེན་དང་དཀའ་ཁག་ལ་བསམ་བློ་ཙམ་ཡང་མི་གཏོང་བར།གང་འདོད་དུ་རང་བྱུང་སྐྱེ་ཁམས་དང་ཐོན་ཁུངས་སྔོག་འདོན་གྱིས་རྩ་ཆེའི་གཏེར་རྫས་མང་པོ་རྒྱ་ནང་དུ་སྐྱེལ་འདྲེན་བྱེད་ཀྱི་ཡོད་པར་མ་ཟད།གཏེར་ཁ་སྔོག་འདོན་བྱེད་སའི་ཁོར་ཡུག་ལ་གཏོར་སྐྱོན་ཚབས་ཆེན་བཟོ་ཡོད་ནའང་།ས་གནས་མང་ཚོགས་ལ་རྩྭ་སའི་ཁ་གསབ་སྤྲོད་རྒྱུ་ཕར་ཞོགད་དུང་རྒྱལ་ཁབ་ཀྱི་འཛུགས་སྐྲུན་ལས་གཞིར་གཏོར་བརླག་བྱས་པའི་ཉེས་འཛུགས་སྣ་ཚོགས་འོག་ཏུ་རང་བྱུང་ཁོར་ཡུག་སྲུང་སྐྱོབ་གནང་མཁན་ཡུལ་མི་ཚོར་བཙན་གནོན་འཇིགས་སྐུལ་དང་གང་བྱུང་བཀག་ཉར་བྱེད་བཞིན་པ་བོད་མི་སྤྱི་བོ་གནམ་བསྟན་ཡོངས་ཀྱི་མིག་མཐོང་ལག་ཟིན་ཆགས་ཡོད།